b'\n_START_ARTICLE_\nNova Rusija\n_START_PARAGRAPH_\nNova Rusija (ruski: \xd0\x9d\xd0\xbe\xd0\xb2\xd0\xbe\xd1\x80\xd0\xbe\xcc\x81\xd1\x81\xd1\x81\xd0\xb8\xd1\x8f, ukrajinski: \xd0\x9d\xd0\xbe\xd0\xb2\xd0\xbe\xd1\x80\xd0\xbe\xd1\x81\xd1\x96\xd1\x8f) je povijesni pojam jugozapadnoga podru\xc4\x8dja Ruskog Carstva od 1764. do 1873., koje se prostiralo na kopnenom predjelu sjeverno od Crnog mora, koje se danas nalazi na jugu Ukrajine i dijelom jugozapadne Rusije._NEWLINE_Podru\xc4\x8dje je osvojilo Rusko Carstvo potkraj 18. stolje\xc4\x87e od Osmanskog Carstva te je ostalo pod njenom upravom do Oktobarske revolucije i raspada Carstva 1917. U 18. stolje\xc4\x87u, usljedila je ruska kolonizacija podru\xc4\x8dja pod knezom Grigorijem Potemkinom, te su tada nastali razni novi gradovi: Odesa, Novorosijsk, Sevastopolj, Dnjipro i drugi. Tijekom SSSR-a, to podru\xc4\x8dje je administrativno pripalo ve\xc4\x87im dijelom Ukrajinskoj SFSR i manjim dijelom Ruskoj SFSR, te je tako i ostalo nakon raspada SSSR-a 1991._NEWLINE_Ugrubo obuhva\xc4\x87a ju\xc5\xbene oblasti u Ukrajini - Done\xc4\x8dka oblast, Luganska oblast, Dnjipropetrovska oblast, Zapori\xc5\xa1ka oblast, Mikolajivska oblast, Hersonska oblast i Ode\xc5\xa1ka oblast - te jugozapadne oblasti u Rusiji - Krasnodarski kraj, Stavropoljski kraj i Rostovska oblast, kao i republiku Adigeju._NEWLINE_Termin "Nova Rusija" poprimio je novo zna\xc4\x8denje kada se 2014. pojavila separatisti\xc4\x8dka ruska dr\xc5\xbeava na istoku Ukrajine. Dana 17. travnja 2014., ruski predsjednik Vladimir Putin upotrijebio je ovaj pojam tijekom svojeg govora te naveo da je Nova Rusija postojala tijekom Ruskog Carstva te da je pripala Ukrajinskog SFSR 1920. iako nikada prije nije bila dio te dr\xc5\xbeave. Poljski ministar obrane Tomasz Siemoniak upozorio je da Putin mo\xc5\xbeda namjerava obnoviti SSSR pod novim temrinom "Nova Rusija".'